**Nu suntem frați**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu suntem frați

...

Români suntem, dar nu și frați,

ție, nu-ți sunt frate eu,

că amândoi suntem argați,

dar numai eu, lui Dumnezeu!

...

Tu vrei să strângi multă avere,

eu pentru tine-s doar nebun,

că vreau doar acea putere

de-a fi din ce în ce mai bun!

...

Tu tai pădurea ca s-o vinzi

și-așa să te îmbogățești,

dar tu nu știi cum să cuprinzi

ale pădurii vechi povești!

....

De țara asta nici că-ți pasă,

deși îți este ca o mamă,

dar vei plăti cumplită vamă

când nu vei mai avea acasă!

...

Degeaba ești român ca mine

că eu ție nu-ți sunt frate

de te privesc în ochi, străine,

în ochii tăi văd numai moarte!

...

Ești sus pe scara socială,

tu poți urca, mie mi-e greu,

eu stau cu mâinile în poală

și-L tot frământ pe Dumnezeu!

...

Tu pentru glorie și fală

te tot împingi mereu, în față,

dar nu simți cât e de goală

și searbădă, întreaga-ți viață!

..

Tu nu poți fi frate cu mine,

chiar dacă-avem strămoș comun,

eu nici nu știu ce ești, străine,

dar știu că eu sunt tot român!

..

Stai mereu cu mâna-ntinsă

spre cei mari, să-ți dea pomană,

că ești din nația învinsă

de firea ei megalomană!

...

Eu nu pot fi cu tine frate,

deși suntem de-același neam,

să nu duci țara către moarte,

nu m-ascultai când te rugam!

...

De-acuma, este prea târziu,

eu nu știu cine ești străine,

însă, un singur lucru știu:

că nu ești frate tu cu mine!

...

Eu mai știu ce-nseamnă dor

și dragoste față de țară,

dar tu-ți bați joc de tricolor

și ne faci neamul de ocară!

...

Români suntem, dar nu și frați,

ție, nu-ți sunt frate eu,

că amândoi suntem argați,

dar numai eu, lui Dumnezeu!